Diari Oficial de la Generalitat Valenciana


Sumari del DOGV 1051, del 25-04-1989 (1989/813719)

DECRET 53/1989, de 18 d'abril, del Consell de la Generalitat Valenciana, pel qual es regulen els serveis psicopedagògics escolars de la Conselleria de Cultura, Educació i Ciència.
-----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/04/18/53/dof/vci/html**

### Dades del document

Número de DOGV
:   1051

Data del DOGV
:   25-04-1989

Secció del DOGV
:   DISPOSICIONS GENERALS

Número del document
:   1989/813719


Data del document
:   18-04-1989

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

Anàlisi jurídica

Decret 53/1989, de 18 d'abril, del Consell de la Generalitat Valenciana, pel qual es regulen els serveis psicopedagògics escolars de la Conselleria de Cultura, Educació i Ciència.  
El Decret 136/1984, de 10 de desembre, del Consell de la Generalitat Valenciana, va crear els serveis psicopedagògics escolars per donar resposta al dret dels alumnes a l?orientació educativa que estableix la Llei General d'Educació, de 4 d'agost de 1970, que posteriorment fou ratificat per la Llei Orgànica del Dret a l?Educació, de 3 de juliol de 1985.  
La promulgació d'aquest Dret, alhora que definia un model d'intervenció propi de la Comunitat Valenciana, responia a la necessitat d'integrar en una única estructura els diferents serveis psicopedagògics transferits i d'establir els criteris i els requisits d'autorització o homologació dels gabinets psicopedagògics municipals, creats i finançats per les corporacions locals, que intervenien en l?escola pública.  
El Decret establia, entre altres aspectes, el contingut i les funcions dels serveis, el sistema d'accés als llocs de treball i les competències d'avaluació d'aquests. Determinava la provisió dels llocs per concurs de mèrits entre el personal funcionari, i establia com a mèrit preferent pertànyer a cossos o escales docents. La provisió d'aquests llocs s'ha estat fent  
per concurs públic de mèrits entre funcionaris docents nomenats en comissió de serveis per tres anys renovables, i, si bé aquest sistema ha acomplert la seua comesa en la fase inicial d'organització dels serveis, la generalització progressiva d'aquests i la necessitat de racionalització de la provisió dels llocs dels cossos docents en fan necessària l'adequació a formes estables de provisió.  
Posteriorment, en la Llei de la Generalitat Valenciana 10/1985, de 31 de juliol, de la Funció Pública Valenciana, article 1, apartat 2, es determinà que per via de Decret del Govern Valencià la Llei s'adequaria a les característiques especials del personal docent, i, atés el caràcter docent dels lloes d'especialistes en psicopedagogia escolar, és aconsellable que es proveesquen per professors especialitzats en la matèria, per la qual cosa cal adaptar i actualitzar el sistema de provisió.  
Així mateix, el Text Refós de la Llei de Consells Escolars de la Comunitat Valenciana dóna suport legal a la participació de la societat en l?ensenyament mitjançant òrgans consultius de nivell autonòmic, territorial, comarcal i municipal, i això fa aconsellable la supressió de les comissions generals i provincials que assumien competències que tenen atribuïdes els òrgans anteriorment esmentats.  
D'altra banda, el Decret 128/1986, de 20 d'octubre, del Consell de la Generalitat Valenciana, que regulà les activitats i els serveis complementaris dels centres en règim de concert educatiu, fa necessari incorporar alguns ajusts en matèria d'autorització d'aquests serveis.  
Per això cal definir un nou març jurídic dels serveis psicopedagògics escolars que establesca el procediment de provisió dels llocs de treball d'una manera estable i que en determine el contingut, les funcions, l?estructura, la dependència, l'avaluació i l'autorització dels serveis, adequant-ho a la normativa vigent.  
Per tot això, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana, en la sessió celebrada el dia 18 d'abril de 1989,  
DECRETE:  
Article primer  
Els serveis psicopedagògics escolars de la Conselleria de Cultura, Educació i Ciència són equips tècnico- educatius de composició multiprofessional i d'acció interdisciplinar, creats per afavorir el desenrotllament del procés educatiu dels alumnes i la millora qualitativa de l?ensenyament.  
Article segon  
L?àmbit d'actuació dels serveis psicopedagògics escolars serà els dels Centres docents en totes les modalitats i nivells educatius no universitaris.  
Article tercer  
Les funcions dels serveis psicopedagògics escolars seran les següents:  
a) Proposar i realitzar accions de prevenció en el medi escolar.  
b) La detecció precoç de les discapacitats o inadaptacions.  
c) L?avaluació, la valoració sòcio- psicopedagògica i, si s'escau, el tractament dels alumnes, preferentment dels qui tenen necessitats educatives especials.  
d) L?orientació escolar i l'assessorament vocacional o professional dels estudiants.  
e) L?assessorament i el suport tècnic del professorat en matèria Psicopedagògica.  
f) L?elaboració de les adaptacions curriculars individualitzades.  
g) La determinació de l'alumnat amb necessitats educatives especials, a l?efecte d'una escolarització adequada.  
h) L?assessorament i el suport tècnic als centres escolars en matèria socio- psicopedagògica.  
i) L?assessorament i l?orientació a les famílies.  
j) Altres que es determinen reglamentàriament.  
Article quart  
U. Per a garantir la coordinació necessària entre els diferents nivells educatius i la continuïtat del procés d'orientació educativa de l'alumnat al llarg de les diverses etapes, cicles, nivells o modalitats de l?escolarització, els serveis psicopedagògics escolars s'organitzen per sectors, amb l?àmbit territorial que es determinarà en cada cas, i podran estar constituïts per:  
a) Els equips psicopedagògics escolars de zona, que intervenen en un nombre variable de centres del mateix nivell educatiu.  
b) Els equips psicopedagògics escolars dels centres.  
Dos. La composició dels serveis psicopedagògics escolars serà flexible, en funció de la població escolar que atendran, la tipologia i el nombre de centres, l?especificat de la intervenció dels equips, l?àmbit geogràfic d'actuació i els recursos existents en el sector.  
Tres. Els serveis psicopedagògics podran tenir la seu a zones urbanes o suburbanes, als caps de comarca o a poblacions que per la situació o característiques particulars ho facen aconsellable.  
Article cinqué  
Els lloes de treball en els serveis psicopedagògics escolars podran ser:  
1. Director de servei psicopedagògic escolar.  
2. Professor especialitzat en psicopedagogia escolar d'ensenyaments secundaris.  
3. Professor especialitzat en psicopedagogia escolar d'ensenyaments primaris.  
4. Professor especialitzat en psicopedagogia escolar d'educació especial.  
5. Professor especialitzat en logopèdia.  
6. Diplomat en treball social o equivalent.  
7. Metge rehabilitador.  
Article sisé  
U Els llocs de treball senyalats com a 1, 2, 3, 4 i 5 de l'article anterior són de caràcter docent.  
Dos. Els llocs de treball de professor especialitzat en psicopedagogia escolar seran proveïts per concurs de mèrits entre els professors funcionaris de carrera que pertanyen als cossos docents de mestres i professors d'ensenyament secundari, que es troben en qualsevol situació administrativa, llevat de la de suspesos, i que acrediten una experiència mínima de dos anys de docència.  
Tres. Els llocs de director dels serveis psicopedagògics escolars seran proveïts mitjançant el sistema de lliure designació, entre els professors especialitzats en psicopedagogia de qualsevol dels serveis.  
Quatre. Els llocs de treball de professors de logopèdia es proveiran per funcionaris de carrera del cas de professors d'EGB amb l?especialitat corresponent i mitjançant el sistema ordinari de provisió per a aquest cas.  
Article seté  
U. La destinació dels funcionaris docents seleccionats en els concursos de mèrits per a proveir llocs de professors especialitzats en psicopedagogia tindrà caràcter definitiu, amb pèrdua de la plaça de procedència, i hauran de romandre-hi un mínim de dos anys per a poder participar en nous concursos.  
Dos. La pressa de possessió de la nova destinació es farà amb els efectes que determine l'ordre de convocatòria.  
Article vuité  
El règim de treball dels professors especialitzats en psicopedagogia, siga quin siga el lloc de treball, serà l?establert per als funcionaris públics de l'Administració General de la Generalitat Valenciana.  
Article nové  
U La convocatòria, l'aprovació del barem de mèrits, la selecció i el nomenament del personal funcionari docent dels serveis psicopedagògics escolars serà competència de la Conselleria de Cultura, Educació i Ciència.  
Dos. La valoració dels mèrits per a l'assignació de llocs de professor especialitzat en psicopedagogia es farà d'acord amb els barems que es faran públics i que inclouran, almenys, els següents:  
- Experiència professional en llocs similars.  
- Els títols acadèmics.  
- Els cursos d'especialització.  
- L?antiguitat en el cas de procedència.  
- El coneixement del valencià.  
- Memòria- projecte professional.  
- Entrevista amb la comissió seleccionadora.  
Tres. La selecció per a l'adjudicació d'aquests llocs la farà una comissió la composició de la qual es determinarà en les convocatòries, garantint-s'hi la presència de les organitzacions sindicals més representatives en l?àmbit de la funció pública docent de la Generalitat Valenciana.  
Article deu  
Les retribucions bàsiques i el complement de destinació del director dels professors especialitzats en psicopedagogia dels serveis psicopedagògics escolars seran les corresponents al cas a què pertanyen. El complement específic serà el que es fixarà anualment per a aquests llocs en la disposició per la qual s'establiran les retribucions del personal docent de la Generalitat Valenciana.  
Article onze  
Els serveis psicopedagògics escolars dependran, funcionalment de la Direcció General d'Ordenació i Innovació Educativa i orgànicament de la Direcció del Servei Territorial de Cultura i Educació corresponent.  
Article dotze  
U. Qualsevol gabinet psicopedagògic que actue en el centres escolars públics haurà de tenir l'autorització prèvia de la Conselleria de Cultura, Educació i Ciència.  
Dos. Els gabinets psicopedagògics que intervinguen i que s'incloguen en els serveis complementaris dels centres privats concertats hauran de tenir l'autorització prèvia, de la Conselleria de Cultura, Educació i Ciència, sense perjudici del que estableix l'article dotze del Decret 128/1986, de 20 d'octubre, del Consell de la Generalitat Valenciana, sobre autorització de preus.  
Tres. La Conselleria de Cultura, Educació i Ciència establirà el procediment i els requisits per a l'autorització dels gabinets.  
Article tretze  
L?avaluació i el control dels serveis psicopedagògics escolars, tant públics com privats autoritzats, correspon a la Inspecció Educativa per mitjà dels diferents òrgans en què s'organitza i s'estructura.  
DISPOSICIONS TRANSITORIES  
Primera  
Mentres no es desplegarà reglamentàriament aquest decret, seguiran en vigor les Ordres i Resolucions dictades en desplegament del Decret 136/1984, de 10 de desembre, del Consell de la Generalitat Valenciana, pel qual es crearen els serveis psicopedagògics escolars, en tot allò que no s'opose a aquest decret.  
Segona  
Els gabinets psicopedagògics que actualment estan homologats o autoritzats per la Conselleria de Cultura, Educació i Ciència mantindran aquesta condició fins que es desplegarà l'apartat tercer de l'article dotze d'aquest decret.  
Tercera  
Els funcionaris docents especialitzats en psicopedagogia que actualment exerceixen llocs de treball en els serveis psicopedagògics escolars, en comissió de serveis, podran continuar en aquesta situació fins a la finalització d'aquesta, o optar per presentar-se a noves convocatòries de provisió de llocs.  
Quarta  
El personal no docent que en la data de publicació d'aquest decret ocupe llocs de psicòleg o pedagog en els serveis psicopedagògics escolars, continuaran en les destinacions actuals, i restaran els llocs de treball esmentats a amortitzar d'acord amb el que indica la relació de llocs de treball de la Conselleria de Cultura, Educació i Ciència.  
DISPOSICIO DEROGATORIA  
Queda derogat el Decret 136/1984, de 10 de desembre, del Consell de la Generalitat Valenciana, pel qual es crearen els serveis psicopedagògics escolars en la Conselleria de Cultura, Educació i Ciència, i totes les normes de rang igual o inferior que s'oposen al que disposa aquest decret.  
DISPOSICIONS FINALS  
Primera  
La Conselleria de Cultura, Educació i Ciència dictarà, en l'àmbit de les seues competències, les disposicions que caldran per al compliment i desplegament del que disposa aquest decret.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 18 d'abril de 1989.  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI